

|  |
| --- |
| Sveučilište u Zagrebu |
| **MEDICINSKI FAKULTET** |
| Odsjek za poslijediplomsku nastavu i stalno medicinsko usavršavanje |
| URED ZA DOKTORATE I ZNANSTVENA ZVANJA |

# UPUTE ZA ISPUNJAVANJE obrasca DR.SC.-02

***Obrazac se predaje s originalnim potpisima članova povjerenstva u 3 primjerka za sve pristupnike iz znanstvenoga područja biomedicine i zdravstva te u 5 primjeraka za sve pristupnike iz drugih znanstvenih područja.***

**IME I PREZIME PRISTUPNIKA ILI PRISTUPNICE, TITULA:** (upisati kako je navedeno u obrascu DR.SC.-01A)

**SASTAVNICA**: Sveučilište u Zagrebu, Medicinski fakultet

**Naziv studija**: (Biomedicina i zdravstvo ili Neuroznanost – upisati onaj doktorski studij od ponuđena dva koji je pristupnik upisao)

**Matični broj studenta:** (matični broj koji student dobiva upisom na doktorski studij – nalazi se u indeksu)

**Naslov predložene teme:** (upisati naslov upisan u obrazac DR.SC.-01A na hrvatskome i na engleskome jeziku)

**Područje/polje/grana**: (upisati kako je navedeno u DR.SC.-01A, granu navesti ako je potrebno)

**MENTOR(I):** (navesti titulu, ime i prezime mentora, njegovu elektroničku adresu i ustanovu\*; ako doktorski rad ima dva mentora, navesti te podatke za oba mentora)

\*NAPOMENA: ustanova je institucija na kojoj je mentor stekao svoje znanstveno ili znanstveno- nastavno zvanje; za znanstveno-nastavna zvanja (docente, naslovne docente, izvanredne profesore, naslovne izvanredne profesora, redovite profesore i naslovne redovite profesore) upisuje se **SVEUČILIŠTE I FAKULTET** na kojem su izabrani u zvanje; za znanstvena zvanja (znanstveni suradnik, viši znanstveni suradnik i znanstveni savjetnik) upisuje se institucija na kojoj su zaposleni;

Prije preuzimanja prvog mentorstva, budući mentor treba proći mentorsku radionicu u organizaciji Sveučilišta, Fakulteta ili priznatih međunarodnih škola, ili biti ko-mentor jednog doktorskog rada. (članak 34. Pravilnika o poslijediplomskim sveučilišnim studijima)

**Izabrano Stručno povjerenstvo za ocjenu prijedloga doktorskog rada:** (navesti titulu, ime i prezime, ustanovu\* i elektroničku adresu za svakoga člana povjerenstva, redoslijedom kako stoji na rješenju o imenovanju povjerenstva za ocjenu prijedloga doktorskoga rada; prvo se upisuju podatci za predsjednika povjerenstva)

\*NAPOMENA: ustanova je institucija na kojoj je član povjerenstva stekao svoje znanstveno ili znanstveno-nastavno zvanje; za znanstveno-nastavna zvanja (docente, naslovne docente,

izvanredne profesore, naslovne izvanredne profesora, redovite profesore i naslovne redovite profesore) upisuje se **SVEUČILIŠTE I FAKULTET** na kojem su izabrani; za znanstvena zvanja (znanstveni suradnik, viši znanstveni suradnik i znanstveni savjetnik) upisuje se institucija na kojoj su zaposleni;

# Izvješće s javne rasprave o prijedlogu doktorskog rada

**PRIMJEDBE I PRIJEDLOZI ODBORA ZA DISERTACIJE:** Ako je tijekom javne rasprave koji od članova Odbora za disertacije imao kakvu primjedbu, treba navesti titulu, ime i prezime člana Odbora te njegovu/njezinu primjedbu bez pristupnikova ili mentorova odgovora na nju.

**PRIMJEDBE I PRIJEDLOZI ETIČKOG POVJERENSTVA:** Dostavljaju se pristupniku prije javne rasprave, već upisani u prazan obrazac DR. SC.-02. Potrebno ih je samo prepisati u elektroničku verziju obrasca. Ne upisuje se odgovor na primjedbe.

**PRIMJEDBE I PRIJEDLOZI PRVOG ČLANA POVJERENSTVA:** Upisati primjedbe bez odgovora na njih.

**PRIMJEDBE I PRIJEDLOZI DRUGOG ČLANA POVJERENSTVA:** Upisati primjedbe bez odgovora na njih.

**PRIMJEDBE I PRIJEDLOZI TREĆEG ČLANA POVJERENSTVA:** Upisati primjedbe bez odgovora na njih.

# Ocjena prijedloga doktorskoga rada

Ovdje treba **opisati i ocijeniti svaki dio** prijedloga doktorskog rada koji se nalazi u ispravljenom prijedlogu doktorskog rada, tj. u obrascu DR.SC.-1B koji pristupnik predaje nakon javne rasprave. Jasno treba dio po dio prijedloga opisati i ocijeniti.

Izbjegavati općenite tvrdnje.

Opisati jasno je li je **sažetak** na hrvatskome i engleskome jeziku jasan i razumljiv, ima li oblik strukturiranoga sažetka te ukratko opisati sadržaj sažetka te ga ocijeniti u nekoliko rečenica.

Opisati je li je **uvod i pregled dosadašnjih istraživanja** jasno napisan, jesu li bibliografske jedinice pravilno citirane u tekstu, jesu li bibliografske jedinice relevantne za predloženu temu istraživanja. Ukratko opisati što je pristupnik naveo u objašnjenu zašto je područje njegova istraživanja važno te što od onoga što obuhvaća njegov doktorski rad dosad nije bilo istraženo. U nekoliko rečenica ocijeniti uvod i pregled dosadašnjih istraživanja.

Jasno navesti **hipotezu** (pretpostavku) i mišljenje o tome je li ona jasna i dobro napisana. Ocijeniti hipotezu.

Jasno navesti **ciljeve (opće i specifične)** istraživanja i mišljenje o tome jesu li oni jasno i dobro napisani. Ocijeniti opće i specifične ciljeve.

Ukratko opisati **materijal, ispitanike, metodologiju i plan istraživanja** i dati svoje mišljenje i ocjenu o to tome mogu li se njima postići opći i specifični ciljevi istraživanja, jesu li oni jasno i dobro napisani, a ako su predložene izmjene navesti je li pristupnik prihvatio prijedlog.

 Opisati kakav je **očekivani znanstveni doprinos predloženoga istraživanja** i ocijeniti predloženi

 znanstveni doprinos.

Navesti jesu li **bibliografske jedinice** dobro citirane te ocijeniti prikladnost izabranih bibliografskih jedinica.

**Mišljenje i prijedlog**: U ovome se dijelu u najviše pet rečenica ukratko daje ocjena cijeloga prijedloga teme. Ovaj dio završiti sljedećom formulacijom: „ Stručno povjerenstvo predlaže da se

prijedlog doktorskoga rada ispravljen u postupku javne rasprave pošalje na doradu) jer je pristupnik / pristupnik nije uvažio sve primjedbe.”

(prihvati / odbaci /

**Prijedlog izmjene ili dorade naslova – upisati novi naslov na hrvatskom i engleskom jeziku:** Upisuje se novi promijenjeni naslov ako je do promjene naslova došlo tijekom postupka javne rasprave o prijedlogu doktorskog rada. Ovo polje ostaje prazno ako se naslov prijedloga nije mijenjao.

**Prijedlog za promjenu mentora (TITULA, IME I PREZIME, USTANOVA):** Ovaj se dio ispunjava ako je tijekom postupka javne rasprave došlo do promjene mentora ili je dodan drugi mentor.

**Izabrano Stručno povjerenstvo za ocjenu prijedloga doktorskoga rada:** Navesti titulu, ime i prezime i ustanovu; član povjerenstva mora se potpisati (u obzir će se uzeti samo originalni potpis – skenirani potpis neće se uzeti u obzir.)

**Za Etičko povjerenstvo**: prof. dr. sc. Zdravka Poljaković, dr. med. (ime i prezime predsjednika Etičkoga povjerenstva) – potpis prikuplja stručna služba Fakulteta

**Napomene (po potrebi):** U toj rubrici povjerenstvo za ocjenu prijedloga doktorskoga rada može navesti još nešto ako to smatra potrebnim.